שומרת הערים האבודות
דמויות > דמויות ראשיות

סופי אליזבת פוסטר – הדמות הראשית בסדרה. אלפית שגדלה בסן דייגו עד גיל 12 ועברה לערים האבודות בתחילת הספר הראשון. אומצה על ידי גריידי ואדליין רואוון וגרה בהייבנפילד. סופי היא טלפתית, פוליגלוטית, גורמת, מגבירה, ומשתגרת. לסופי יש שיער בלונדיני ועיניים חומות, בניגוד לשאר האלפים שלהם יש עיניים בגווני כחול. פיץ והיא קוגנאטים מהספר הרביעי. לאחר שפיץ גילה על מערכת היחסים של סופי וקיף, הקשר הקוגנאטי שלו ושל סופי נפגע. בהמשך מתגלה שאמהּ הגנטית היא חברת המועצה אורהלי. בספר התשיעי סופי בת 16 לפי תאריך האתחול, הדרך בה אלפים סופרים את הגיל. פיץ וואקר הוא בן זוגה החל מהספר השביעי, אך הם נפרדים בספר השמיני מכיוון שלא הסכימה לגלות לו מי אמהּ הגנטית, ובספר התשיעי קיף נעשה לבן זוגה. בספר השמיני היא נהפכת למנהיגת צוות הנועזים יחד עם דקס, ביאנה, ויילי וסטינה (הקבוצה נוסדה מטעם המועצה).
קיף סנסן – אלף אמפת, וחבר טוב של סופי, והחל מסוף ספר תשע גם בן זוגה. קיף נוהג לבלגן את שערו באופן מכוון כדי לא להיראות דומה לאביו. אינו מסתדר עם אביו ואמו. אמו של קיף, ליידי ג'יזלה, היא אחת מהאנטגוניסטים העיקריים בסדרה. קיף הוא אחד האמפתים היחידים שמסוגלים לחוש רגשות ללא מגע פיזי, במיוחד את רגשותיה של סופי. יש לו חוש הומור מפותח, ולפי הספרים הראשונים, הוא חברו הטוב ביותר של פיץ. קיף מצהיר שהוא "נשיא מועדון המעריצים של פוסטר", ולעיתים גם משתמש בכינוי "צוות פוסטר-קיף", סוקיף, או קיפוסטר. לעיתים קרובות מבריז משיעורים. קיף מזכיר לעיתים קרובות את "תקרית הגולון הגדולה" אך טוען כי לא היה לו שום קשר אליה, אך הוא מספר שהתקרית קשורה למחאה נגד אביו. בספר 8.5 מתגלה שהוא פוליגלוט, יכול להקפיא רגשות, ולחוש את היכולת העתידית של מי שעוד לא ביטא אחת.
פיצרוי "פיץ" אייברי ואקר – בעל שיער כהה ועיניים בגוון טורקיז. חברה הטוב של סופי ובן זוגה מהספר השביעי עד שנפרדו בספר השמיני. טלפת מוכשר, שפיתח יכולת בגיל שלוש עשרה. הקוגנאט של סופי החל מהספר הרביעי, אך מאז שנפרדו בספר השמיני הקשר הקוגנאטי נפגע.  פיץ מתעצבן בקלות, ולעיתים קרובות אומר דברים מכעס שמתחרט עליהם מאוחר יותר, ובספרים הוא מתעצבן על סופי מספר פעמים ומתחרט על כך. לאחר שבסוף הספר השישי נמצא אחיו אלוואר ללא זיכרון, לאחר שהצטרף לנסתרים, נערך לו משפט בו הוחלט כי אלוואר יעבור לגור באוורגלן. בהמשך, לאחר שהושב לו זכרונו והוא חזר לנסתרים, פיץ כעס עליו וכמעט גרם למותו.
דקסטר "דקס" אלווין דיזני – אלף טכנופת וחברה הטוב ביותר של סופי. מתואר כבעל שיער ג'ינג'י-בלונדיני ועיניים בצבע כחול-סגלגל. היה מאוהב בסופי עד הספר השישי, וכשהעז לגלות לה היא סירבה להיות בזוגיות איתו והראתה לו בעזרת נשיקה כושלת שהם לא מתאימים. חבר בצוות הנועזים בהנהגת סופי. הכישרון הטכנופתי של דקס התגלה כיעיל ועזר להם פעמים רבות. מתגורר ברימשייר.
ביאנה אמברלי ואקר – אחותם הקטנה של פיץ ואלוואר. בתחילת הספר הראשון שנאה את סופי וקינאה בה, אבל לאחר בקשת אביה נהפכה לחברה הטובה ביותר שלה. מתוארת כילדה יפה במיוחד. מתגלה בהמשך הסדרה כמתפוגגת. חברה בצוות הנועזים בהנהגת סופי בספר הרביעי ברחה ביחד עם סופי קיף פיץ דקס ואימה דלה אל הברבור השחור.
אלווין הסלג' – הרופא של פוקספייר.
מר פורקל – אלף זקן, מקומט ורגזן. חבר בקולקטיב. נוטה לחזור על המשפט "אתם הילדים". השגיח על סופי כשהייתה בעולם בני האדם. היוצר של פרויקט מונלארק. מת בספר החמישי, ובספר השישי התגלה שהיה לו תאום זהה שנותר בחיים, וקיומו הוסתר מהציבור. הוא ותאומו חלקו חיים והתנהלו כאדם אחד לכל דבר (תאומים בערים האבודות אינם דבר מקובל, והם זוכים ליחס מפלה ומזלזל). בעל זהויות שונות (לדוגמה, סר אסטין ויושב הראש ליטו) חבר בברבור השחור.
ג'ולין דיזני - אימו של דקס. בספר החמישי מתגלה כי היא אחת מחברות הקולקטיב, מקפיאה, ושם הקוד שלה הוא סערה; היא הצטרפה לברבור השחור מיד אחרי שרקס, בקס ולקס נולדו. כשפיזיק (ליבי) עזבה את הקולקטיב, היא המליצה על ג'ולין במקומה.
לין האי סונג – אחותו התאומה של טאם, הידרוקינטיקאית, הציפה בעבר את אטלנטיס ובעקבות זאת נשלחה לאקסיליום ביחד עם אחיה התאום טאם, שלא הסכים שתהיה שם לבדה. לין שונאת את הוריה מאחר שאישרו את מעברה לאקסיליום. מתוארת כבעלת עיניים בגוון תכול כסוף, ושיער שחור עם קצוות צבועים בכסף, אותם צבעה בעזרת תליון הרישום שלה, שהתיכה במטרה להזכיר לעצמה מה קורה כשהיא מאבדת שליטה ביכולותיה. חברה בברבור השחור. עזרה לשקם את אטלנטיס לאחר שהנסתרים החריבו אותה.
טאם דאי סונג – אחיה התאום של לין, צל, בחר להצטרף לאקסיליום עם אחותו כדי להגן עליה. מתואר כבעל עיניים בגוון תכול כסוף ושיער שחור עם קצוות צבועים בכסף, אותם צבע בהתכת תליון הרישום שלו, במטרה להזכיר לעצמו שהוא לא צריך את חוקיהם "המטופשים" של האלפים ושהוא לא זקוק להגנת הוריו. בספר השביעי הוכרח להצטרף אל הנסתרים, כדי שלא יפגעו בסילבני, גרייפל וילדיהם - האליקורנים הנדירים. בסיום ספר שמונה נמלט מהנסתרים. חבר בברבור השחור.
מארלה איידין רדק – חברתה הרכלנית של סופי. בעלת יכולת נדירה ולא חוקית, פירוקינטיקה. מתוארת כבעלת שיער בלונדיני, שחלקו קלוע לרוב בצמות, ועיניים גדולות בגוון כחול קרח. חברה בברבור השחור.
סטינה הקס – אמפתית שנהגה להציק לסופי אך שינתה את דעותיה עליה במהלך ספר 4 (הנסתרים). בתם של ויקה הקס, הידועה בעבודתה עם סוסים וחדי קרן, ושל טימקין הקס, חבר חסר יכולת בברבור השחור. מתוארת כבעלת עיניים בגוון כחול-סגול ושיער חום מתולתל. חברה בצוות הנועזים.
מרוקה צ'בוטה – בת דודתו של ויילי מדרגה שנייה, פסיונפתית. מתוארת כבעלת עור כהה, ושיער כהה בו צבוע פס כחול.
ויילי אנדל – בנם של פרטניס וסירה, שאומץ על ידי טירגן לאחר מות אמו והגליית אביו. מבזיקן. מתואר כבעל עור כהה ושיער חום כהה. למד ברמות העילית בפוקספייר. חלק מצוות הנועזים.
אדליין רואוון – אמה המאמצת של סופי, מממשת. אשתו של גריידי. מתוארת כבעלת שיער בצבע ענבר ועיניים בצבע טורקיז.
גריידי רואוון – אביה המאמץ של סופי, מֶסמֶר ושליח המועצה. בעלה של אדליין. מתואר כבעל שיער בלונדיני ועיניים כחולות בהירות.
ליידי ג'יזלה סנסן – אלפית מראשי הארגון של הנסתרים. אמו של קיף ואשתו של לורד קסיוס. היא פוליגלוטית, ובספר 9 מתגלה שהיא גם מממשת. מתוארת כבעלת שיער בלונדיני כהה ועיניים בצבע כחול קרח. ידועה גם כחלק מהנסתרים, ואף למנהיגתם לפעמים.
וספרה – אלפית קדמונית אמפתית, אומנית אשליות שעובדת עם הנסתרים. לפני שנכלאה, הייתה עורכת ניסויים בבני אדם ושימשה כיועצת לפינטאן. לאחר ששוחררה מהכלא על ידי הנסתרים הוכרחה על ידי ליידי ג'יזלה לעזור לה. מתוארת כבעלת גוף רזה וכחוש, עור חיוור, שיער שחור שבדרך כלל אסוף בפקעת ועיניים תכולות. ג'יזלה הרגה אותה בספר 9.
רייני אריה/גלימר – אלפית, מבזיקנית, חברה בנסתרים במהלך אירועי ספר שמונה. לאחר אירוע המורשת של קיף חוברת לטאם וחבריו. בספר 8.5 נהגה לכסות את פניה וגופה בגלימה של הנסתרים גם לאחר שבגדה בהם, אך בסטלארלון חשפה את עצמה וסיפרה שהיא בת של שני אלפים שהגלו בגלל האשמתם בתכנות של מערכת השידוכים (שאביה של רייני עבד בה).